NORAKSTS

|  |  |
| --- | --- |
| 24.02.2022. | Nr.3/11 |

###### GROZĪJUMI JELGAVAS PILSĒTAS DOMES 2020. GADA 27. FEBRUĀRA LĒMUMĀ Nr.3/5 “PROJEKTA “JELGAVAS PAŠVALDĪBAS OPERATĪVĀS INFORMĀCIJAS CENTRA ĒKAS SARMAS IELĀ 4 ENERGOEFEKTIVITĀTES PAAUGSTINĀŠANA” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs), **PRET – nav**, **ATTURAS – 1** (A.Tomašūns),

Saskaņā ar Jelgavas pilsētas domes 2020.gada 27.februāra lēmumu Nr. 3/5 “Projekta “Jelgavas pašvaldības operatīvās informācijas centra ēkas Sarmas ielā 4 energoefektivitātes paaugstināšana” iesnieguma iesniegšana” (turpmāk – Lēmums) un 2021.gada 25.martā starp Centrālo finanšu un līgumu aģentūru un Jelgavas valstspilsētas pašvaldību noslēgto vienošanos par Eiropas Savienības fonda projekta īstenošanu Nr. 4.2.2.0/20/I/005, Jelgavas valstspilsētas pašvaldība īsteno projektu Nr. 4.2.2.0/20/I/005 “Jelgavas pašvaldības operatīvās informācijas centra ēkas Sarmas ielā 4 energoefektivitātes paaugstināšana” (turpmāk – Projekts), kura kopējās izmaksas ir 537 404,12 *euro*, no tiem kopējie attiecināmie izdevumi ir 481 381,81 *euro*, t.sk. 97 033,00 *euro* ir Eiropas Reģionālā attīstības fonda finansējums, 4280,87 *euro* ir valsts budžeta dotācija pašvaldībāmun 380 067,94 *euro* ir Jelgavas valstspilsētas pašvaldības līdzfinansējums. Projekta kopējie neattiecināmie izdevumi ir 56 022,31 *euro,* kas ir Jelgavas valstspilsētas pašvaldības līdzfinansējums.

Lai īstenotu Projekta darbības, 2021.gada 29.jūlijā tika noslēgts būvdarbu līgums “Jelgavas pašvaldības operatīvās informācijas centra ēkas energoefektivitātes paaugstināšanas būvdarbi”. Līguma kopējā summa ir 523 443,58 *euro* (ar PVN). Būvdarbu veikšanas procesā ir identificētas būvdarbu apjomu izmaiņas un papildu būvdarbi, kas nepieciešami ēkas Sarmas ielā 4, Jelgavā energoefektivitātes paaugstināšanai.

Būvdarbu apjomu izmaiņu un papilddarbu dēļ būvdarbu līguma “Jelgavas pašvaldības operatīvās informācijas centra ēkas energoefektivitātes paaugstināšanas būvdarbi” un pakalpojuma līguma “Jelgavas pašvaldības operatīvās informācijas centra ēkas energoefektivitātes paaugstināšanas darbu būvuzraudzība” kopējo summu pieauguma rezultātā Projekta kopējās izmaksas tiek plānots palielināt par 45 000,00 *euro*.

Ņemot vērā iepriekš minēto, lai nodrošinātu Projekta īstenošanu,

**JELGAVAS VALSTSPILSĒTAS DOME NOLEMJ:**

1. Izdarīt Lēmumā šādus grozījumus:
	1. Izteikt Lēmuma 1.punkta otro un trešo teikumu šādā redakcijā:

“Projekta kopējās izmaksas ir 582 404,12 *euro* (pieci simti astoņdesmit divi tūkstoši četri simti četri *euro* un 12 *centi*)*.* Projekta attiecināmās izmaksas ir 481 381,81 *euro* (četri simti astoņdesmit viens tūkstotis trīs simti astoņdesmit viens *euro* un 81 *cents*), t.sk.97 033,00 *euro* (deviņdesmit septiņi tūkstoši trīsdesmit trīs *euro* un 00 *centi*) irEiropas Reģionālā attīstības fonda finansējums, 4280,87 *euro* (četri tūkstoši divi simti astoņdesmit *euro* un 87 *centi*) ir valsts budžeta dotācija pašvaldībām un 380 067,94 *euro* (trīs simti astoņdesmit tūkstoši sešdesmit septiņi *euro* un 94 *centi*) ir Jelgavas valstspilsētas pašvaldības līdzfinansējums. Projekta neattiecināmās izmaksas ir 101 022,31 *euro* (viens simts viens tūkstotis divdesmit divi *euro* un 31 *cents*)*,* kas ir Jelgavas valstspilsētas pašvaldības līdzfinansējums.”

* 1. Aizstāt Lēmuma 2.1.punktā skaitli un vārdu “399 315.92 *euro*” ar skaitļiem un vārdiem “20 308,75 *euro* (divdesmit tūkstoši trīs simti astoņi *euro* un 75 *centi*)”.
	2. Aizstāt Lēmuma 2.2.punktā skaitli un vārdu “44 368.43 *euro*” ar skaitļiem un vārdiem “474 413,06 *euro* (četri simti septiņdesmit četri tūkstoši četri simti trīspadsmit *euro* un 06 *centi*)”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī